મુલુંડ (વેસ્ટ)ના સવોર્દયનગરમાં રહેતા ઘોઘારી વીસા શ્રીમાળી જૈન હર્ષદ શાહ ૧૫ વર્ષથી ફોટોગ્રાફી કરે છે. ગયા અઠવાડિયે તેઓ તેમની સાળીના સસરાના જીવતે જગતિયાનું કરવાના પ્રસંગે પાલિતાણા ગયા હતા. રવિવારે બપોરે તેઓ પ્રસંગ પતાવી તેમના મોટા ભાઈની સાથે રિક્ષામાં પાલિતાણાની કેસરિયાજી ધર્મશાળામાં પાછા ફરી રહ્યા હતા એ સમયે તેમને રિક્ષામાં જ છાતીમાં દુખાવો ઊપડ્યો હતો. તરત જ તેમને ડૉક્ટર પાસે લઈ જવામાં આવ્યા હતા, પરંતુ એ પહેલાં જ તેમનું રસ્તામાં જ મોત થઈ ગયું હતું. ગઈ કાલે તેમના મૃતદેહને મુલુંડ તેમના નિવાસસ્થાને લાવ્યા બાદ અંતિમસંસ્કાર કરવામાં આવ્યા હતા.